**ERITYISUIMAKORTTI**

Erityisuimakortti myönnetään savonlinnalaisille vammaisille ja pitkäaikaissairaille henkilöille omaehtoiseen uintiin. Erityisuimakortilla voi lisäksi käyttää myös Savonlinnan kaupungin kuntosaleja.   
  
Kortin hinta on 49 €/6 kk tai 92 €/12 kk. Korttia lunastettaessa henkilön tulee esittää perusteet kortin myöntämiseksi sekä henkilöllisyystodistus. Käyttämättä jäänyttä korttia ei lunasteta takaisin, eikä aikaa hyvitetä. Kortin väärinkäyttö johtaa erityisuimakortin mitätöimiseen.   
  
Erityisuimakortin voi ostaa näyttämällä uimahallin kassalla henkilöllisyystodistuksen ja   
1. Liikkumisesteisen pysäköintitunnuksen tai vammaisen pysäköintiluvan tai  
2. Taksikortin, joka on myönnetty vammaispalvelulain mukaista kuljetuspalvelua varten tai  
3. Näkövammaiskortin tai  
4. KELA-kortin, jossa on jokin seuraavista tunnuksista:   
- Astma, keuhkoahtaumatauti KELA – kortin tunnus 203   
- Lihastauti KELA – kortin tunnus 108   
- Reuma KELA – kortin tunnus 202   
- Diabetes KELA – kortin tunnus 103   
- MS-tauti KELA – kortin tunnus 109 tai 303   
- Sepelvaltimotauti KELA – kortin tunnus 206   
- Parkinsonin tauti KELA – kortin tunnus 110   
- Psykiatriset sairaudet KELA – kortin tunnus 112 tai 188   
- Sydämen vajaatoiminta KELA – kortin tunnus 201   
  
Edellä mainittujen tapojen lisäksi erityisuimakortti voidaan myöntää myös lääketieteellisen selvityksen perusteella, mikäli diagnoosi, haitta-aste tai haittaluokka on siihen selvästi kirjattu.  
  
Seuraavat henkilöt ovat oikeutettuja erityisuimakorttiin:  
- Vammaiset, pitkäaikaissairaat ja erityistä tukea tarvitsevat alle 18-vuotiaat lapset ja nuoret, lääketieteellinen selvitys  
- CP-vamma (diagnoosi G80), Kelan hoitotukipäätös tai lääketieteellinen selvitys  
- Etenevät keskushermoston sairaudet (diagnoosit G10-G13),lääketieteellinen selvitys   
- Kehitysvamma, Kelan hoitotukipäätös, josta ilmenee tieto kehitysvammasta tai muu lääketieteellinen selvitys   
- Lihastaudit (diagnoosi G70-G73), lääketieteellinen selvitys   
- MS-tauti (diagnoosi G35), lääketieteellinen selvitys   
- Polion jälkitilat, lääketieteellinen selvitys   
- Psykiatriset sairaudet (diagnoosi F32.2 tai F33.2), lääketieteellinen selvitys   
- Pysyvä sairaudesta tai vammasta johtuva liikkumista haittaava vähintään 55% haitta-aste tai haittaluokka 11, lääketieteellinen selvitys, jossa haittaluokka selkeästi määritelty   
- Rintasyöpä (rintasyöpäleikatut), lääketieteellinen selvitys  
  
Mikäli henkilö hakee erityisuimakorttia lääketieteellisen selvityksen perusteella, tulee hänen toimittaa vapaamuotoinen hakemus vapaa-aikatoimeen. Hakemuksessa on oltava henkilön nimi, osoite, sekä liitteenä lääketieteellinen selvitys, josta diagnoosi, haitta-aste tai haittaluokka on todettavissa. Hakemus käsitellään vapaa-aikatoimessa ja henkilölle lähetetään postitse kirje, jota vastaan erityisuimakortin voi lunastaa uimahallin kassalta. Samassa yhteydessä lääketieteelliset asiakirjat palautetaan henkilölle.